kardosdrur/scandi-wiki huggingface dataset:
Kortkrone

Kortkrone (Sideritis) er en slægt med ca. 140 arter, der er udbredt i Makaronesien, Middelhavsområdet, Rusland, Centralasien og Kina. Det er én- eller flerårige urter eller små buske. Bladene er modsat stillede og smalle, dvs. linjeformede til lancetformede. Blomsterne sidder i 2- til mangeblomstrede, kransagtige stande ved bladhjørnerne. De enkelte blomster er 5-tallige og uregelmæssige (kun symmetriske langs én symmetriakse). Frugterne er kapsler med mange frø.

 Bjerg-Kortkrone (Sideritis montana)
 Bjerg-Te (Sideritis scardica)

 Sideritis candicans
 Sideritis clandestina
 Sideritis hirsuta
 Sideritis hyssopifolia
 Sideritis incana
 Sideritis leucantha
 Sideritis pungens
 Sideritis stricta
 Sideritis syriaca
 Sideritis taurica
 Sideritis tragoriganum

Læbeblomst-familien
Sam Mitchell

Sam Mitchell (født 21. april 1950, Liverpool - død 15 juni 2006, Liverpool) var en engelsk bluesguitarist.

Han begyndte at optræde fra omkring 1966 i Liverpool på diverse folk-klubber før han senere flyttede til London, hvor han blev opdaget af Long John Baldry og Rod Stewart. Han medvirkede som slideguitarist på Rod Stewarts Gasoline Alley (1970) og Every Picture Tells a Story (1971). I første halvdel af 1970'erne medvirkede han i en række mindre bluesbands, inden han i 1976 etablerede Sam Mitchell Blues Band som han indspillede to album med.

I midten af 1980'erne flyttede Micthell til Danmark, hvor han dannede et band med Bjørn Uglebjerg og Jens Elbøl, der udgav et enkelt album, ligesom Mitchell ofte optrådte på det mindre københavnske spillested Mojo Blues Bar. Han blev tilknyttet The Sandmen, der opnåede pladekontrakt med A&M Records, der tilrettelagde en international lancering af bandet. Trods optrædender i USA på bl.a. CBGB og Whisky a Go Go og sendetid på MTV lykkedes det ikke The Sandmen at slå igennem international, men bandet opnåede betydelig popularitet i Danmark. The Sandmen blev opløst i 1995.

Sam Mitchell pådrog sig tuberkulose i slutningen af 1990'erne og flyttede tilbage til Liverpool. Sygdommen svækkede ham, og han døde i 2006 i en alder af 56 år efter et hjerteanfald.

Referencer

Eksterne henvisninger 
 

Guitarister fra Storbritannien
Bluesmusikere
Personer fra Liverpool
Edvard Moser

Edvard Ingjald Moser (født 27. april 1962 i Ålesund) er en norsk psykolog og professor ved Norges teknisk-naturvitenskapelige universitet (NTNU), hvor han er leder for Institutt for systemnevrovitenskap ved Det medicinske fakultet. Han modtog i 2014 Nobelprisen i medicin med sin ægtefælle May-Britt Moser og deres faglige mentor John O'Keefe, der lagde grunden til den forskning, som de fik prisen for.

Mosers forældre var oprindelig fra Tyskland og indvandrede til Norge i 1950'erne. Moser blev cand.psychol. ved Universitetet i Oslo i 1990 og dr.philos. i 1995, og har derudover studeret matematik og statistik. Hans doktorgrad i neurofysiologi fra 1995 ved Universitetet i Oslo var vejledt af Per Andersen. I 1996 blev han førsteamanuensis i biologisk psykologi ved NTNU og i 1998 professor i neurovidenskab. Han har særlig bidraget inden for studiet af hippocampus, med særlig vægt på hukommelse og evne til rumlig orientering. Han har modtaget internationale priser for sin forskning.

I 2005 modtog han og ægtefællen, der dengang arbejdede på Senter for hukommelsesbiologi (CBM), et gennembrud i parrets forskning, da de påviste en hidtil ukendt type nervecelle i hjernen kaldet gittercelle. Denne type celler er vigtige for stedsansen og evnen til at orientere os i et landskap. Moser-ægteparrets forskning kan bidrage til at forklare, hvorledes hukommelse skabes i hjernen, og hvorfor minder om hændelser ofte involverer associationer til rum, gade eller landskab som mindet er forbundet med.

Moser blev i 2014 valgt ind som foreign associate i det amerikanske videnskabsakademi National Academy of Sciences.

Noter

Eksterne henvisninger 

Nobelprismodtagere i medicin
Nobelprismodtagere fra Norge
Ansatte ved Norges teknisk-naturvidenskabelige universitet
Maltas parlament

Maltas parlament eller Repræsentanternes Hus er Maltas parlament og lovgivende forsamling, det har et kammer. Parlamentet har til huse i Valletta. Alle parlamentets 69 repræsentanter er demokratisk folkevalgte. Ved forfatningslove er det vedtaget at alle ministre, herunder premierministeren, skal være medlemmer af Repræsentanternes Hus.

Mellem 1921 og 1933 var parlamentet et tokammersystem, som bestod af et senat samt en lovgivende forsamling.

Fordelingen i parlamentet har siden sidste valg den 9. marts 2013 været sådan at det socialdemokratiske Partit Laburista har 39 pladser, og dermed regeringsmagten, det eneste andet parti Partit Nazzjonalista har de resterende 30 pladser, og udgør oppositionen.

Eksterne henvisninger 
 Maltas parlaments hjemmeside, www.parlament.mt

Maltas politik
Parlamenter
Politiske forsamlinger
Peer Jensen

Peer Jensen født 1957, er en dansk kapgænger.

Peer Jensen er medlem af Phønix Vallensbæk. Han har vundet tre danske mesterskaber, det seneste på 50 km gang 2014 i en alder af 56 år og 10 måneder. Han er blandt de ældste, individuelle danmarksmestre inden for atletikken.

Danske mesterskaber 
  2014 50km gang 5.37.26 
   2014 20km gang 2.07.21  
   2014 30km gang 3.18.11  
  2011 5000m gang 28.32.9  
  2004 50km gang 5.23.55 
  2004 30km gang 3.09.00 
   2003 50km gang 5.34.30 
   2003 30km gang 3.14.17 
   1997 30km gang 2.58.08 
   1993 30km gang 2.39.09 
   1990 30km gang 2.38.51 
   1990 5000m gang inde 24.31.0 
   1988 30km gang 2.46.44 
   1986 30km gang 2.51.19 
   1985 30km gang 3.05.31 
   1982 30km gang 2.48.22 
   1981 30km gang 2.46.52 
   1980 30km gang 2.51.15 
  1979 30km gang 3.00.14

Kilder

Eksterne henvisninger 
  Statletik-profil 

Kapgængere fra Danmark
Atleter fra Phønix Vallensbæk
Speyerdomen

Speyerdomen eller Speyerkatedralen i byen Speyer i den tyske tyske delstat Rehinland-Pfalz er sæde for det romersk-katolske Speyer bispedømme og tilhører Bamberg ærkebispedømme. Kirkens officielle navn er Domkirche St. Maria und St. Stephan, men går også under navnet Kaiser- und Mariendom zu Speyer (Kejser og Mariadomen i Speyer).

Historie 
Kirken blev påbegyndt 1030 under Kejser Konrad 2. og er opført i romansk stil. Speyerdomen har været gravkirke for Salier-dynastiet, hohenstauferne og habsburgerne og blev anset som et symbol for kejserlig magt. Den regnes som et vendepunkt i europæisk arkitekturhistorie og som et af de vigtigste arkitektoniske mindesmærker fra sin tid.
Kirken har siden 1981 været på UNESCOs Verdensarvsliste.

Galleri

Referencer

Eksterne henvisninger 

Domkirker i Tyskland
Rheinland-Pfalz' geografi
Bygninger, konstruktioner og anlæg i Rheinland-Pfalz
Partit Nazzjonalista

Partit Nazzjonalista er et kristen-demokratisk og konservativt politisk parti på Malta. Partiet er det ene af de to partier som er repræsenteret i Maltas parlament. Partiet blev grundlagt af Fortunato Mizzi i 1880 under navnet anti-reformsk parti, som et oppositionsparti imod beskatning fra den britiske kolonimagts myndigheder og britisk indflydelse i uddannelsessystemet og retssystemerne. Partiet har 3 ud af Maltas 6 pladser i Europa-parlamentet, hvor partiets er medlem af Gruppen for Det Europæiske Folkeparti.

Om partiet 
Tilslutning til Nazzjonalista fra italienske flygtninge på Malta fra Risorgimento gav partiet en liberal konstitutionelt karakter i partiets tidlige dage og en pro-italienske holdning, der varede indtil Anden Verdenskrig.

I 1990 da partiet havde regeringsmagten ansøgte den om optagelse i EU. En bred program-system for liberalisering og offentlige investeringer betød en tilbagevenden ved næste valg med et større flertal i 1992, imidlertid blev partiet besejret i valget 1996. Men perioden som opposition varede kun 22 måneder, da den daværende regering mistede sit ene-sæde flertal. Partiet vandt valget i 1998, en bedrift der blev gentaget i 2003, efter konklusionerne fra tiltrædelsesforhandlingerne med Den Europæiske Union i 2002, kunne Malta tiltræde Den Europæiske Union i 2004. Partiet havde en snæver sejre i valget 2008. Partiet tabte valget 2013 og er nu i opposition igen.

Siden uafhængigheden i 1964 har Nazzjonalista vundet absolut flertal i fem ud af ti demokratiske valg; i 1981 (på trods af, de ikke opnåede et parlamentarisk flertal), 1987, 1992, 1998 og 2003, i 1966 og 2008 vandt partiet et mindre flertal.

Kilder

Henvisninger 
 Hjemmeside

Politiske partier
Etableret i 1880
Malta
Charis Vrondos

Charis Vrondos (født 1951 i Vitina-Arcadia, Grækenland) er en græsk komponist, forfatter, anmelder og pianist.

Vrondos studerede på Greek Conservatory of Lefkada, og privat hos Giannis Papaioannou.
Han har skrevet 3 symfonier, orkesterværker, filmmusik, elektronisk musik etc.

Udvalgte værker 

 Symfoni nr. 1 (1982) - for orkester
 Symfoni nr. 2 (1986) - for orkester
 Symfoni nr. 3 (1986) - for orkester

Eksterne kilder/henvisninger 

 Om Charis Vrondos på musicweb-international.com

Komponister fra Grækenland
Pianister
Forfattere fra Grækenland
Regeringen Peter Mohr Dam II

Peter Mohr Dams anden regering var Færøernes regering fra 12. januar 1967 til 19. november 1968. Den var ledet af Peter Mohr Dam fra Javnaðarflokkurin, og bestod af Javnaðarflokkurin, Sambandsflokkurin og Sjálvstýrisflokkurin. Den blev efterfulgt af Kristian Djurhuus' tredje regering da Dam døde i 1968.

Eksterne links 
Færøernes lagmænd og regeringer siden 1948 

Dam, Peter Mohr 2
Politik i 1967
Politik i 1968
Regeringen Hákun Djurhuus

Hákun Djurhuus' regering var Færøernes regering fra 4. januar 1963 til 12. januar 1967. Den bestod af Fólkaflokkurin, Tjóðveldisflokkurin og Sjálvstýrisflokkurin, og havde desuden parlamentær støtte fra Framburðsflokkurin. Den er senere blevet kendt som "Selvstyreregeringen". Foruden lagmanden Hákun Djurhuus, bestod regeringen af tre ministre, to fra Tjóðveldisflokkurin og én (som også var vicelagmand) fra Sjálvstýrisflokkurin.

Eksterne henvisninger 
 Færøernes lagmænd og regeringer siden 1948 

Djurhuus, Hakun, Regeringen
Politik i 1963
Politik i 1967
Flugten fra Hønsegården

Flugten fra Hønsegården (engelsk: Chicken Run) er en britisk-amerikansk stop-motion animationsfilm fra 2000 instrueret af Nick Park. Filmen fik gode anmeldelser og har en rating på 97% på Rotten Tomatoes på baggrund af 157 anmeldelser, og har 88/100 på MetaCritic. Den indspillede for over $224 mio. mod et budget på $40 mio. og modtog flere filmpriser og var bl.a. nomineret til to BAFTAs.

Filmen er en slags parodi på ''Den store flugt fra 1963.

Stemmer 

I mindre roller

 Vibeke Dueholm
 Lars Thiesgaard
 Louise Engell
 Julian T. Kellermann
 Puk Scharbau
 Helene W. Moe

Referencer

Eksterne henvisninger 
 

Computeranimationsfilm
Amerikanske film fra 2000
Animationsfilm fra USA
Hundegræs-slægten

 
Hundegræs (Dactylis) er en slægt af tuede græsser med flerblomstrede småaks, der sidder i tætte nøgler i spidsen af toppens grene. 

Det danske navn skulle sigte til, at græsset ofte ædes af hunde.

Arter 
Der medregnes normalt kun en enkelt art i slægten Dactylis.
 Almindelig Hundegræs, Dactylis glomerata

Noter 

Planteslægter
Carsten Dilling

Carsten Dilling (født 24. marts 1962) er en dansk erhvervsmand, der 2. juli 2012 afløste Henrik Poulsen som administrerende direktør i TDC A/S. I 2015 blev han selv afløst af Pernille Erenbjerg.

Han har tidligere været leder i den danske afdeling af IBM (1984-2001) og administrerende direktør i Columbus IT Partner og i Ementor. Han blev ansat i TDC i juni 2007, hvor han opnåede stilling som "Chief Group Operation Officer" før han blev tildelt stillingen som administrerende direktør for koncernen. 

Erhvervsfolk fra Danmark
TDC
Personer i Kraks Blå Bog
Hav-nomader

Hav-nomader er betegnelsen for en række forskellige folkslag, der bor i den sydøstasiatiske ø-verden. I daglig tale omtales de også nedsættende som hav-sigøjnere (). På thailandsk kaldes hav-nomader Chao Leh (ชาวเล - ), på burmesisk kaldes hav-nomader og Selung (eller Selon). Deres livsstil er semi-nomadisk. Under monsunsæsonen, opholder de sig på øerne i Andamanhavet i Malaccastrædet til det Sydkinesiske Hav. I resten af det år rejser de i deres både fra ø til ø og lever hovedsageligt af at fange fisk, og skaldyr.

Den største gruppe hav-nomader er Bajau, der lever ved Indonesiens, Malaysias og Filippinernes kyster. Andre grupper er Moken eller Selung, der lever ved Burmas og Thailands kyster; Orang Laut der er etnisk malayere og bor ved øgruppen Riau i Indonesien samt Urak Lawoi', der lever ved Thailands kyster.

Kilder

Literatur 
 Clifford Sather: The Bajau Laut - Adaption, History, And Fate In A Maritime Fishing Society Of South-Eastern Sabah, Oxford University Press, Kuala Lumpur, 1997, 
 Frank M. LeBar (Hrsg.): Ethnic Groups of Insular Southeast Asia, Volume 1: Indonesia, Andaman Islands, and Madagaskar; Human Relations Area Files Press, New Haven, 1972
 Frank M. LeBar (Hrsg.): Ethnic Groups of Insular Southeast Asia, Volume 2: Philippines and Formosa; Human Relations Area Files Press, New Haven, 1972

Folkeslag i Asien
Nomadiske folk
Vandperler

Vandperler eller vandkugler er små plastikperler, der har en evne at kunne suge vand, så perlerne bliver 100 gange så store. Når man putter vandperlerne i vand i 8-12 timer, vil vandperlerne fordobles mange gange og blive helt fyldt med vand. 

En pose med vandperler indeholder regelmæssigt 10 gram. 

10 gram vandperler svarer til en liter vandperler. 

Vandperler er ikke det samme som vandkrystaller, idet at vandkrystaller afgiver farve. Vandperler afgiver ikke farve.

Hvad bruges vandperler til? 
Vandperler bruges til at gøre dekorationer og blomster pænere. Man kan kombinere mange farver og derved skabe præcis det præg, man ønsker til sin dekoration eller blomst. Oftest puttes vandperlerne i vaser med orkidéer i, men det er også blevet mere og mere udbredt at vandperler bruges på badeværelset eller i vindueskarmen som pynt.

Vandperler er blevet brugt i landbruget 
Vandperler er i Mellemøsten blevet brugt i landbruget, hvor man dryssede perlerne ud på marken. I Mellemøsten kan man ikke altid regne med at det regner. Derfor kan markerne tørre ud. Ved at drysse vandperler ud på marken, kan disse opsuge vandet, når der er for meget og afgive det igen, når der er tørke. Vandperler opløses helt naturligt i naturen.

Orkidéer og vandperler 
Vandperler bruges oftest i sammen med orkidéer, fordi der er et godt spil imellem orkidéens farve og vandperlernes farver. Derudover er vandperlerne gode til afgive vand til orkidéerne på sådan en måde, at orkidéerne får de bedste betingelser for vækst. Først putter man vandperlerne i vand og venter 8-12 timer. Herefter hælder man vandperlerne i en vase, hvorefter at orkidéen sættes i.

Eksterne henvisninger 

Materialer
perler
Dystoni

Dystoni er en neurologisk sygdomstilstand, hvor patienten får vedvarende ufrivillige muskelsammentrækninger eller unormal kropsholdning. 
Ofte er det ganske smerteligt.
Sygdommen debuterer sædvanligvis i 50-årsalderen, og rammer oftest kvinder.

Se også 
 Sanktvejtsdans

Referencer

Eksterne henvisninger
 "Hvad er dystoni?" , artikel fra Dystoni.dk
 "Dansk Dystoniforening"   Patientforening for dystoniramte.

Neurologiske sygdomme
May-Britt Moser

May-Britt Moser (født 4. januar 1963 i Fosnavåg) er en norsk psykolog og professor ved Norges teknisk-naturvitenskapelige universitet (NTNU), hvor hun er leder for Senter for nevrale nettverk ved det medicinske fakultet. Hun modtog i 2014 Nobelprisen i medicin sammen med sin ægtefælle Edvard Moser og deres faglige mentor John O'Keefe, der lagde grunden til den forskning, som de fik prisen for.

Uddannelse og forskning 
Moser er uddannet i psykologi (cand.psychol.) fra Universitetet i Oslo. Hendes doktorgrad i neurofysiologi fra 1995 ved Universitetet i Oslo var vejledet af Per Andersen. I 1996 blev hun førsteamanuensis i biologisk psykologi ved NTNU og i 2000 professor i neurovidenskab. Hun har særlig bidraget indenfor studiet af hippocampus, med særlig vækt på hukommelse og evne til rumlig orientering.

I 2005 opåede hun og ægtefællen, der dengang arbejdede på Senter for hukommelsesbiologi (CBM), et gennembrud i parrets forskning, da de påviste en hidtil ukendt type nervecelle i hjernen kaldet gittercelle. Denne type celler er vigtige for stedsansen og evnen til at orientere os i et landskap. Moser-ægteparrets forskning kan bidrage til at forklare, hvorledes hukommelse skabes i hjernen, og hvorfor minder om hændelser ofte involverer associationer til rum, gade eller landskab som mindet er forbundet med.

Moser blev i 2014 som den første norske kvinde valgt ind som foreign associate i det amerikanske videnskabsakademi National Academy of Sciences. Hun er også medlem af Det Kongelige Norske Videnskabers Selskab.

Bibliografi

Noter

Eksterne henvisninger 

Nobelprismodtagere i medicin
Nobelprismodtagere fra Norge
Alumni fra Norges teknisk-naturvidenskabelige universitet
Brænding (vand)

Brænding er den bevægelse, der opstår, når bølger brydes mod kysten eller på lavt vand, eller det sted hvor bølgerne brydes.

Eksterne henvisninger 

Vandbølger
Kvinden i buret

Kvinden i buret er en dansk krimi skrevet af Jussi Adler-Olsen. Bogen blev i 2013 filmatiseret, instrueret af Mikkel Nørgaard. Bogen har ligget på en 19. plads på The New York Times bestseller-liste, hvilket er første gang i 19 år for en dansk bog.

Plot 

Den succesfulde politiker Merete Lyngaard bliver i 2002 kidnappet. Offentligheden tror at Merete har begået selvmord ved hoppe ud fra en færge, og sagen er derfor blevet henlagt.

Vicekriminalkommissær Carl Mørck bliver leder for den nye Afdeling Q, som skal afslutte gamle sager. Han opdager pludselig nye spor i den ellers forældede sag om Merete Lyngaard. Carl Mørck og hans makker Assad optrævler sagen, hvor de finder Merete gemt i et trykkammer, hvor hun har siddet i 5 år, med det formål at vænne hendes krop til højere og højere tryk, hvorefter pludselig at lade det falde til 1 atmosfære, så hun vil eksplodere.

Priser og nomineringer 
2012 - Japan modtaget The Sealed Room Award - Best Foreign Novel of the Year 2011
2012 - Frankrig modtaget Prix de Lectrices de ELLE i kategorien Policier
2012 - USA modtaget The Barry Award for Best Novel 2012 - amerikansk titel: The Keeper of Lost Causes
2013 - Frankrig modtaget Prix Plume du Thriller international
2013 - Frankrig modtaget Prix des Lecteurs catégorie Polar - uddelt af Le Livre de Poche

Se også 
 Kvinden i buret - filmatiseringen

Referencer 

Litteratur i 2007
Krimier
Bøger af Jussi Adler-Olsen
Stefan Hell

Stefan Walter Hell (født 23. december 1962 i Arad) er en tysk/rumænsk fysiker og en af lederne på Max-Planck Institut for biofysisk kemi. i Göttingen, Tyskland. Sammen med Eric Betzig og William E. Moerner modtog han i 2014 Nobelprisen i kemi for "udviklingen af super-opløst mikroskopi".

Referencer 

Kemikere fra Tyskland
Nobelprismodtagere i kemi
Taken for Granted

"Taken for Granted" er en sang af Sia Furler. Den blev udgivet i år 2000, og i juni samme år gjorde den sit indtog i top-10 på UK Singles Chart. Den blev på hitlisten i alt fem uger. Det var den første single på Sia's andet studiealbum, Healing Is Difficult. Den er skrevet af Sia og produceret af Nigel Corsbie.

Efter udgivelsen vandt singlen anerkendelse hos radiostationen BBC Radio 1, som begyndte at spille den, og indenfor få uger var den et hit. Den var så populær, at Sia optrådte med den i Top of the Pops og optrådte med den direkte i Jo Whiley's radioprogram.

Musikvideo 
Der findes to musikvideoer til sangen, den originale med lave omkostninger, som blev produceret for omkring $50 (kr. 293). Den begynder med, at Sia ligger i en seng med flere spøgelses-ligende versioner af sig selv rundt om hende, mens den resterende del af videoen foregår på bagsædet af en bil, siddende i et spabad, foran et spejl, hvor Sia er ved at sætte sit hår, og hvor Sia vandrer gennem en smøge mellem to bygninger. Musikvideoen blev instrueret af Matthew Bate.

Den anden musikvideo blev instrueret af Fatima. Den viser Sia iført en afrohår-paryk.

Hitlister 
I juni 2000 var den et hit, hvor den debuterede på dens højeste placering, nr. 10, i Storbritannien.

I marts 2002 havde den lidt succes i Sia's eget hjemland, Australien, hvor den toppede som nr. 100 på ARIA Top 50 Singles Charts.

Referencer 

Singler fra 2000
Sange af Sia Furler
Sia

Sia eller SIA kan henvise til:

 Sia (musiker) – musikeren Sia Furler
 SIA (dokumentarfilm) – dansk dokumentarfilm fra 2012 instrueret af Mette Kjærgaard
 SIA (film) – dansk kortfilm fra 2015 instrueret af Annika Berg
Breathe Me

"Breathe Me" er en single fra 2004 af den australske sangerinde Sia Furler, som er at finde på albummet Colour the Small One.

Sporoversigt 
Maxi CD Pt.1
"Breathe Me" - 4:32
"Sea Shells" - 4:52

Maxi CD Pt.2
"Breathe Me" - 4:34
"Breathe Me (Four Tet Remix)" - 5:01
"Breathe Me (Ulrich Schnauss Remix)" - 4:57
"Breathe Me (Mylo Remix)" - 6:22
"Breathe Me (Mr. Dan Remix)" - 4:38

10" Pt.1
A: "Breathe Me (Four Tet Remix)" - 5:01
B: "Where I Belong (Hot Chip Remix)" - 5:03

10" Pt.2
A: "Breathe Me (Ulrich Schnauss Remix)" - 4:57
B: "Numb (Leila Remix)" - 4:14

12" single
A1 "Breathe Me (Mylo Remix)" - 6:22
A2 "Breathe Me (Ulrich Schnauss Remix)" - 4:57
B1 "Breathe Me (Four Tet Remix)" - 5:01
B2 "Breathe Me (Mr. Dan Remix)" - 4:38

Musikvideo 
Den officielle musikvideo blev instrueret af Daniel Askill. Den blev taget over tre dage på et hotel i London, og den er sammensat af over 2.500 individuelle, polaroid stilbilleder.

Andre udgaver 
 Aiden Grimshaw har indspillet en coverversion af "Breathe Me" på hans debutalbum Misty Eye.
 Butch Clancy har indspillet en 'dubstep bootleg remix' af sangen.
 Kelly Clarkson sang en coverversion af "Breathe Me" på hendes Stronger Tour i 2012.
 Sarah Brightman indspillede en coverversion af "Breathe Me" på hendes 11. studiealbum Dreamchaser.

"Breathe Me" i medierne 
"Breathe Me" og de andre udgaver af denne sang har været anvendt i mange TV-programmer og i filmsoundtracks. Velkendt er det nok, at den har været anvendt i "Everybody's Waiting", der var det sidste afsnit i HBO dramaserien Six Feet Under. Andre optrædener i medierne kan nævnes:
 2004: Life As We Know It (Sæson 1, Afsnit 3) - "Breathe Me"
 2005: Six Feet Under - "Breathe Me"
 2006: The Ultimate Gift 2006: Veronica Mars (Sæson 2, Afsnit 18) – "Breathe Me (Four Tet remix)"
 2006: Victoria's Secret Fashion Show 2006 - "Breathe Me"
 2007: Nykredit tv-reklame
 2007: Fallen – "Breathe Me"
 2007: Bionic Woman (Sæson 1, Afsnit 1) – "Breathe Me"
 2008: Intervention (2008 testsang) – "Breathe Me"
 2008: Prince of Persia (2008 computerspil) TGS Trailer – "Breathe Me"
 2008: Verbotene Liebe – "Breathe Me"
 2008: CNBC Markets in Turmoil – "Breathe Me (Mylo Remix)"
 2009: MTV Australia Promotion – "Breathe Me"
 2009: The Hills – "Breathe Me"
 2009: Holby City – "Breathe Me"
 2010 —Te presnto a laura "breathe me"
 2010: Misfits – "Breathe Me"
 2010: Remember Me – "Breathe Me"
 2010: The Secret Diary of a Call Girl (Sæson 3, Afsnit 4) – "Breathe Me"
 2010: Luther (Sæson 1, Afsnit 5) – "Breathe Me"
 2010: The Oprah Winfrey Show  (Sæson 25, The Farewell Sæson) – "Breathe Me"
 2011: Cyberbully – "Breathe Me"
 2012: Hollyoaks – "Breathe Me"
 2012: Demi Lovato: Stay Strong – "Breathe Me"
 2012: Saving Hope (Sæson 1, Afsnit 2) – "Breathe Me"
 2012: Leonardo
 2012: "Breathe Me" blev anvendt som en af de mange sange i en Youtube-video af Amanda Todd, der beskrev hendes liv og problemer, kun en måned før hun begik selvmord den 10. oktober 2012.
 2013: Anthony Bourdain: Parts Unknown  (Sæson 01, Afsnit 08) – "Breathe Me"
 2013: Orange Is the New Black (Sæson 1, Afsnit 7)

Referencer 

Sange af Sia Furler
Sange fra 2004